ΓΡΑΠΤΗ ΕΡΩΤΗΣΗ E-0987/02

υποβολή: Godelieve Quisthoudt-Rowohl (PPE-DE) προς την Επιτροπή

(12 Απριλίου 2002)

Θέμα: Ρύθμιση συνεχείας στον κανονισμό αριθ. 3528/86 σχετικά με την προστασία του δάσους από την ρύπανση της ατμόσφαιρας

1. Ποια συγκεκριμένα στρατηγική ακολουθεί η Επιτροπή, ώστε να διευρύνει τον μέχρι σήμερα στόχο του μέτρου (προστασία του δάσους από τη ρύπανση της ατμόσφαιρας) στις πτυχές της βιοποικιλότητας και της προστασίας του κλίματος·

2. Έχει ελέγξει η Επιτροπή, εάν η μέχρι σήμερα πραγματοποιηθείσα επιλογή εκτάσεων καθιστά δυνατή αυτή τη νέα στοχοθέτηση·

3. Με ποιο τρόπο θα διασφαλίσει η Επιτροπή τον συντονισμό της εκτεταμένης τράπεζας δεδομένων και των ποικίλων αξιολογήσεων, έτσι ώστε να ληφθούν όσο το δυνατόν καλύτεραπόψη οι πτυχές της εξασφάλισης της ποιότητας, της διαχείρισης των δεδομένων και της σχέσης κόστους-ωφέλειας·

4. Με ποια μέτρα θα διασφαλίσει η Επιτροπή τη συνέχιση της μέχρι σήμερα συνεργασίας με τον φορέα ICP Forests της Οικονομικής Επιτροπής για την Ευρώπη των Ηνωμένων Εθνών·

Απάντηση της κας Wallstrm εξ ονόματος της Επιτροπής

(19 Ιουνίου 2002)

Βασιζόμενη στην επιτυχία που σημείωσαν οι κανονισμοί του Συμβουλίου για την προστασία των δασών στην Κοινότητα από την ατμοσφαιρική ρύπανση(1) και για την πυροπροστασία των κοινοτικών δασών(2), των οποίων η ισχύς λήγει στο τέλος του τρέχοντος έτους, η Επιτροπή θα προσπαθήσει να θέσει σε εφαρμογή από το 2003 τη νέα δράση της Κοινότητας για την επίβλεψη των δασών και της αλληλεπίδρασής τους με το περιβάλλον. Η Επιτροπή προτίθεται να διαβιβάσει ήδη στα τέλη Ιουνίου 2002 στο Κοινοβούλιο και το Συμβούλιο την πρόταση της έκδοσης του νέου κανονισμού — πλαίσιο, στον οποίο θα περιλαμβάνονται τόσο οι ενέργειες δασονομικής παρακολούθησης, όσο και το σύστημα πληροφόρησης στα θέματα της πυροπροστασίας.

Προορισμός της μελλοντικής δράσης είναι να ξεπεράσει τα όρια των τελικών κατευθύνσεων που χαράσσονται στα θέματα της προστασίας των δασών από την ατμοσφαιρική ρύπανση, για ναπάρξει η δυνατότητα καθολικότερης αξιολόγησης της κατάστασης στην οποία βρίσκεται το δασικό οικοσύστημα και οι παράγοντες που το επηρεάζουν.

Επιδίωση της σταδιακής προσαρμογής και περαιτέρω εξέλιξης των δραστηριοτήτων παρακολούθησης είναι να εξασφαλιστεί η συνέχιση της διαδοχικής ακολουθίας χρονολογικών δεδομένων που έχει σχηματιστεί μέχρι σήμερα, αλλά και η πραγμάτωση νέων στόχων. Αυτό συνεπάγεται την εξέταση των μεθόδων έρευνας και των δικτύων συλλογής των δεδομένων. Σκοπός των μελετών που θα εκπονηθούν είναι να συμβάλουν στην επεξεργασία των συγκεκριμένων προτάσεων που θα οδηγήσουν στη βελτιστοποίηση και την ανάπτυξη των δραστηριοτήτων παρακολούθησης. Στο πλαίσιο αυτό θα πρέπει να ληφθούνπόψη οι πτυχές της βιοποικιλότητας και της προστασίας του κλίματος.

Οι αυξημένες απαιτήσεις που ισχύουν για το ευέλικτο πρόγραμμα παρακολούθησης, αλλά και η αναγκαιότητα να αξιολογηθούν τα δεδομένα με ολοκληρωμένο τρόπο καθιστούν αναγκαίο τον κεντρικό συντονισμό της δράσης. Τη στιγμή αυτή ωστόσο, δεν είναι δυνατόν να παρασχεθούν αναλυτικότερα στοιχεία αναφορικά με το σημείο αυτό, επειδή οι αντίστοιχες λεπτομέρειες της ανάληψης της φροντίδας για την τεχνική και επιστημονική επιμέλεια της μελλοντικής δράσης βρίσκονται ακόμη στο στάδιο της εξέτασης.

Τα κράτη μέλη και η Ένωση έχουν αναλάβει συγκεκριμένες δεσμεύσεις στο πλαίσιο της Σύμβαση για τη διασυνοριακή ρύπανση του ατμοσφαιρικού αέρα ευρύτερων περιοχών (ΟΕΕ/ΗΕ). Το διεθνές πρόγραμμα συνεργασίας για τονπολογισμό και την επίβλεψη των επιπτώσεων που έχει η ρύπανση του ατμοσφαιρικού αέρα για τα δάση (ICP Forests) και η Ένωση παρακολουθούν κατά συνέπεια από κοινού την κατάσταση των δασών σε συνδυασμό με το σημείο αυτό, από το 1986 και μετά. Αλλά και στο πλαίσιο της μελλοντικής δράσης, και ιδίως σε συνδυασμό με τις ενέργειες στον τομέα της ρύπανσης του ατμοσφαιρικού αέρα, θα πρέπει να επιδιωχθεί η αντίστοιχη συνεργασία με την οργάνωση ICP Forests.

(1) Κανονισμός (ΕΟΚ) αριθ. 3528/86 του Συμβουλίου της 17ης Νοεμβρίου 1986 για την προστασία των δασών στην Κοινότητα από την ατμοσφαιρική ρύπανση (ΕΕ L 326 της 21.11.1986).

(2) Κανονισμός (ΕΟΚ) αριθ. 2158/92 του Συμβουλίου της 23 Ιουλίου 1992 για την πυροπροστασία των κοινοτικών δασών (ΕΕ L 217 της 31.7.1992).